THAI จัด 3 เที่ยวบินพิเศษ! รับคนไทยจาก “โคเปนเฮเกน-ลอนดอน-ซิดนีย์” กลับบ้าน
THAI จัด 3 เที่ยวบินพิเศษ!  รับคนไทยจาก "โคเปนเฮเกน-ลอนดอน-ซิดนีย์" กลับบ้าน
THAI จัด 3 เที่ยวบินพิเศษ! รับคนไทยจาก "โคเปนเฮเกน-ลอนดอน-ซิดนีย์" กลับบ้าน
29 ก.ย. 2563

นาวาอากาศตรี อนิรุต แสงฤทธิ์ ผู้อำนวยการใหญ่ฝ่ายปฏิบัติการบิน ในฐานะหัวหน้าศูนย์ควบคุมการปฏิบัติการ (THAI Operations Control Center : TOCC) บริษัท การบินไทย จำกัด (มหาชน) หรือ THAI เปิดเผยว่า บริษัทฯ ให้ความร่วมมือกับกระทรวงการต่างประเทศของไทย สถานเอกอัครราชทูต ณ กรุงโคเปนเฮเกน สถานเอกอัครราชทูต ณ กรุงลอนดอน รวมทั้งสถานเอกอัครราชทูต ณ กรุงแคนเบอร์รา และสถานกงสุลใหญ่ ณ นครซิดนีย์ จัดเที่ยวบินพิเศษรับคนไทย จำนวน 3 เที่ยวบิน จากกลุ่มประเทศนอร์ดิก  สหราชอาณาจักรและไอร์แลนด์. รวมทั้งออสเตรเลีย   ที่มีความประสงค์จะเดินทางกลับประเทศไทยในวันที่ 27-28 กันยายน 2563 มีรายละเอียดดังนี้
1.เที่ยวบินที่ ทีจี 951 เส้นทางโคเปนเฮเกน-กรุงเทพฯ รับผู้โดยสารชาวไทยจากกลุ่มประเทศนอร์ดิก จำนวน 77 คน กลับประเทศไทย เป็นครั้งที่ 6 ออกเดินทางจากโคเปนเฮเกน เมื่อวันที่ 27 กันยายน 2563 เวลา 15.51 น. (เวลาท้องถิ่น) ถึงกรุงเทพฯ วันที่ 28 กันยายน 2563 เวลา 07.45 น.
2.เที่ยวบินที่ ทีจี 917 เส้นทางลอนดอน-กรุงเทพฯ รับผู้โดยสารชาวไทยจากสหราชอาณาจักรและไอร์แลนด์ จำนวน 246 คน กลับประเทศไทย เป็นครั้งที่ 10 ออกเดินทางจากลอนดอน เมื่อวันที่ 27 กันยายน 2563 เวลา 21.20น. (เวลาท้องถิ่น) ถึงกรุงเทพฯ วันที่ 28 กันยายน 2563 เวลา 15. 15น.
3.เที่ยวบินที่ ทีจี 476 เส้นทาง ซิดนีย์-กรุงเทพฯ รับผู้โดยสารชาวไทยจากออสเตรเลีย จำนวน 175 คน กลับประเทศไทยเป็นครั้งที่ 11 ออกเดินทางจากซิดนีย์ เมื่อวันที่ 28 กันยายน 2563 เวลา 10.00 น. (เวลาท้องถิ่น) ถึงกรุงเทพฯ เวลา 16.20 น. ในวันเดียวกัน
นอกจากนี้ บริษัทฯ ยังได้ทำการขนส่งสินค้าในเที่ยวบินทั้งขาไปและขากลับอีกด้วย อีกทั้ง ยังคงมุ่งมั่นปฏิบัติภารกิจในเที่ยวบินพิเศษเพื่อรับคนไทยกลับบ้านมาพบกับครอบครัวอย่างต่อเนื่อง ด้วยความใส่ใจด้านความปลอดภัยและสุขอนามัย โดยมีพนักงานการบินไทยและหน่วยงานที่เกี่ยวข้อง ทั้งในประเทศและต่างประเทศ ร่วมปฏิบัติหน้าที่ประสานงาน และอำนวยความสะดวกให้แก่ผู้โดยสาร
สำหรับภาพบรรยากาศ เที่ยวบินที่ ทีจี 951 เส้นทางโคเปนเฮเกน-กรุงเทพฯ,เที่ยวบินที่ ทีจี 917 เส้นทางลอนดอน-กรุงเทพฯ และ เที่ยวบินที่ ทีจี 476 เส้นทางซิดนีย์-กรุงเทพฯ
            
 